VLÁDA SLOVENSKEJ REPUBLIKY

NÁVRH

UZNESENIE VLÁDY SLOVENSKEJ REPUBLIKY
č. 
zo dňa

k Správe o výsledkoch zahraničného obchodu za rok 2001 vrátane vyhodnotenia Komplexného programu podpory exportu

Číslo materiálu:		
Predkladateľ:	minister hospodárstva 	

Vláda

A.	berie  na  vedomie
A.1 materiál: Správa o výsledkoch zahraničného obchodu za rok 2001, vrátane  vyhodnotenia Komplexného programu podpory exportu

B.	ukladá

	ministrovi hospodárstva
           
B.1    aktualizovať a doplniť štátne príspevkové programy podpory exportu a investícií v súlade s prioritami súvisiacimi s riešením deficitu obchodnej bilancie a uplatniť v rozpočtovej kapitole MH SR na rok 2003 finančné prostriedky vo výške 160 mil. Sk na  ich realizáciu
                        
                     Termín: 31. júl 2002

            B.2  predložiť na rokovanie vlády SR vyhodnotenie obchodno-ekonomických oddelení pri Zastupiteľských úradoch SR za účelom zefektívnenia ich činnosti, vrátane ich finančného, materiálneho a personálneho posilnenia

	         Termín: 31. júl 2002

B.3  zabezpečiť v zahraničí cielenú propagáciu zámerov budovania priemyselných parkov a prezentáciu výhod pre vstup zahraničných investorov na Slovensko prostredníctvom SARIO, š. p. o., v spolupráci s obchodno-ekonomickými oddeleniami pri ZÚ SR, o výsledkoch a stave budovania priemyselných parkov polročne informovať vládu

                    Termín: 30. jún 2002, 31. december 2002

ministrovi pôdohospodárstva

B.4   vyhodnotiť systém dotačnej politiky v agrosektore uplatňovaný od 1. 1. 2002 a predložiť na rokovanie vlády SR vrátane návrhu opatrení

                    Termín: 15. marec 2003

B.5   v súlade so zákonom č. 240/1998 Z. z. o poľnohospodárstve a o zmene a doplnení ďalších zákonov, vyhlásiť na rok 2002 nariadením vlády SR spúšťacie úrovne dovozu citlivých poľnohospodárskych výrobkov a zabezpečiť ochranu formou dodatočného cla

                    Termín: 31. marec 2002

ministrovi financií

B.6  v etape prípravy štátneho rozpočtu na rok 2003 navýšiť kapitálové zdroje EXIMBANKY SR podľa rozpočtových možností v súlade s odporúčaním v bode D.2

                     Termín: 31. júl 2002

C.	zrušuje

C.1   úlohu B.13 uznesenia vlády SR č. 1116/2001 – predkladať mesačne na rokovanie vlády informáciu o vývoji zahraničného obchodu a bežného účtu platobnej bilancie

D.	odporúča

prezidentovi Asociácie zamestnávateľských zväzov a združení SR
predsedovi Slovenskej obchodnej a priemyselnej komory
predsedovi Slovenskej poľnohospodárskej a potravinárskej komory

D.1  monitorovať situáciu na trhu a v prípade zistenia použitia nekalých praktík pri dovoze tovaru (dumping, zakázané subvencie) iniciovať začatie šetrenia v súlade s platnými medzinárodnými dohodami a platnou legislatívou SR

         Termín: trvale

ministrovi hospodárstva

D.2  v spolupráci s ministrom financií, ministrom zahraničných vecí, ministrom pôdohospodárstva, ministrom výstavby a regionálneho rozvoja, ministrom dopravy, pôšt a telekomunikácií a guvernérom NBS pokračovať v proexportných aktivitách v tých krajinách, kam smeruje najviac slovenského vývozu a s cieľom diverzifikácie teritoriálnej štruktúry zahraničného obchodu SR vytvárať podmienky pre zvyšovanie exportu produkcie a investičných celkov na teritóriá: Ruská federácia, Ukrajina, Kazachstan, balkánske štáty, Čína, India, Indonézia, Egypt, Argentína, Brazília, Mexiko a ďalšie
                       
                     Termín: trvale

D.3 v spolupráci s ministrom financií, ministrom pôdohospodárstva, ministrom zahraničných vecí, ministrom výstavby a regionálneho rozvoja, ministrom dopravy, pôšt a telekomunikácií, guvernérom NBS, predsedom ŠÚ SR, predsedom SAV, prezidentom AZZZ SR, predsedami SOPK a SPPK pripraviť koncepčný návrh hospodárskej stratégie so zameraním na zahraničný obchod SR pred a po vstupe do EÚ

                     Termín: 31. december 2002

D.4 v spolupráci s ministrom financií, ministrom pôdohospodárstva, ministrom     výstavby a regionálneho rozvoja, ministrom dopravy, pôšt a telekomunikácií,  guvernérom NBS, predsedom ŠÚ SR, AZZZ SR, SOPK a SAV monitorovať všetky  základné ekonomické súvislosti vývoja zahraničného obchodu, vývozno-dovozného užitia produkcie a  bežného účtu  platobnej bilancie
 
         Termín: trvale

Vykonajú:
minister hospodárstva
minister financií
minister zahraničných vecí
minister pôdohospodárstva  
minister výstavby a regionálneho rozvoja
minister dopravy, pôšt a telekomunikácií

Na vedomie:
  guvernér Národnej banky Slovenska
  predseda Štatistického úradu SR
  guvernér EXIMBANKY SR
  prezident AZZZ SR
  predseda SOPK
  predseda SPPK
  predseda SAV